የነሀሴ ወር 2005 ዓ ም የዋጋ ግሽበት 0.5 በመቶ ቅናሽ አሳየ
 የነሀሴ ወር 2005 አመተ ምህረት አጠቃላይ የዋጋ ግሽበት 7 ከመቶ ሆኖ ተመዘገበ።ግሽበቱ ካለፈው ሀምሌ  ወር ጋር ሲነጻጸር  የ 0 ነጥብ 5 በመቶ ቅናሽ አሳይቷል።የማዕከላዊ ስታቲስቲክስ ኤጀንሲ የላከው መግለጫ እንደሚያሳየው የነሀሴ ወር የምግብ የዋጋ ግሽበት መጠኑ  3 ነጥብ 8 ከመቶ ላይ የደረሰ ሲሆን ፥ ይህም ከሃምሌ ወር 2005 ዓ.ም የ0 ነጥብ 9 ከመቶ ቅናሽ አሳይቷል።ለዚህ ደግሞ ከምግብ ክፍሎች ዘይትና ቅባቶች ፤ አልኮል ያልሆኑ መጠጦችና ቡና ቅናሽ ማሳየታቸው ምክንያት ሆኗል።የነሀሴ ወር 2005 ዓ.ም ምግብ ነክ ያልሆኑ የዋጋ ግሽበት ደግሞ 10 ነጥብ 8 ከመቶ ሆኖ ከፍ ብሎ ተመዝግቧል።በልብስና መጫሚያ የማገዶ እንጨት የቤት እቃዎችና የቤት ማስጌጫዎች ላይ የታየው የዋጋ ጭማሪ ምክንያት መሆኑን መግለጫው ያሳያል።አጠቃላይ የዋጋ ግሽበቱ በተከታታይ ወራት ወደ ነጠላ አሃዝ ዝቅ ብሎ ተረጋግቶ መቀጠሉን መረጃው አመላክቷል። (ኤፍ ቢ ሲ)